মহেন্দ্র সিংহ ধোনিকে অসম্মানিত হতে হয়েছে। রাইজিং পুণে সুপারজায়ান্ট-এর মালিকের ভাই মাহিকে অপমান করে টুইট করেন। তার পরে অবশ্য মাহি-ভক্তদের চাপে পড়ে সেই টুইট ডিলিটও করে দেওয়া হয়। যতই ধোনি অসম্মানিত হোন দলের ভিতরে, একের পর এক কীর্তি তিনি গড়ে চলেছেন সবার অজান্তেই। 
শনিবার পুণে সুপারজায়ান্ট দ্বিতীয ম্যাচে হেরে গিয়েছে কিংগস ইলেভেন পঞ্জাবের কাছে। প্রথমে ব্যাট করে পুণে তোলে ছ’ উইকেটে ১৬৩ রান। জবাবে ব্যাট করতে নেমে কিংগস ইলেভেন পঞ্জাব ১৯ ওভারেই জয়ের জন্য প্রয়োজনীয় রান তুলে নেয়। ধোনি ব্যাট 
হাতে ব্যর্থ হন এদিন। স্বপ্নিল সিংহের বলে হতশ্রী ভাবে উইকেট ছুড়ে দিয়েছেন। ডাগ আউটে ফেরার আগে মাত্র পাঁচ রান করেন ধোনি। 
ম্যাচ হেরে গেলেও এদিনই ধোনির মুকুটে যোগ হয় আরও একটি পালক। এদিন হোলকার স্টেডিয়ামে ২৫০-তম টি টোয়েন্টি ম্যাচে নামলেন ধোনি। এই কৃতিত্ব অন্য কোনও ভারতীয় ক্রিকেটারের নেই। ধোনির পরেই রয়েছেন সুরেশরায়না। তিনি ২৪৬টি টি 
টোয়েন্টি ম্যাচ খেলেছেন। 
একটা সময়ে দ্রুত উইকেট হারিয়েছিল পুণে। সেই সময়ে দলের ভিত গড়তে পারতেন ভারতের সফলতম অধিনায়ক। পুণে-র সমর্থকরা ধোনির চওড়া ব্যাটের দিকেই তাকিয়ে ছিলেন। ধোনির সবার প্রত্যাশা পূরণ করতে পারলেন না। তিনি ডাগ আউটে ফিরে 
যাওয়ার সময়ে সমর্থকদের মাথায় আকাশ ভেঙে পড়ে। তাঁরা হয়তো তখনই বুঝে গিয়েছিলেন, কোনওভাবেই ম্যাচটা জেতা সম্ভব নয়। বাস্তবে ঘটলও তাই।